Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1995. évi LXVI. törvény (Ltv.) 24/A. §-a érvényesülése érdekében az igazságügy-miniszterrel közös tájékoztatóban
Paragraph Index: 1320

szóló 1995. évi LXVI. törvény (Ltv.) 24/A. §-a érvényesülése érdekében az igazságügy-miniszterrel közös tájékoztatóban kívánjuk közzétenni a személyes adatok azonos védelme megállapításának általános feltételeit. A személyes adatok azonos védelmének megállapításához a külföldiek levéltári kutatása során című, az igazságügy-miniszter és az adatvédelmi biztos által kiadott 8001/1999. (IK. 6.) IM tájékoztató júniusban megjelent. (Az állásfoglalást lásd a mellékletben.) Tapasztalataink alapján megállapítható, hogy a közeli és távolabbi múlt megismerése iránti vágy nem hagyott alább. Két indítvány is érkezett a washingtoni Holocaust Memorial Museumból, mely az adatvédelmi biztos közbenjárását kérte kutatásaik elősegítéséhez. Az indítvány szerint a magyarországi kutatóhelyek elzárkóztak kutatóik kiszolgálásától, és hátráltatták munkájukat. Az adatvédelmi biztos konzultációra hívta meg az érintett levéltárak vezetőit, valamint a Nemzeti Kulturális Örökség Minisztériuma és az Igazságügyi Minisztérium szakértőit. A tanácskozáson kiderült, hogy az akadályok elsősorban az intézmények kapacitásának hiányából, valamint abból származnak, hogy a külföldi kutatók többnyire nem ismerik a magyarországi kutatás szabályait. Az indítványozót előbb az adatvédelmi biztos, majd az adatvédelmi biztos és az igazságügy-miniszter tájékoztatta a kutatás szabályairól. Az indítvánnyal érintett levéltárak a kutatás lehetőségét készek biztosítani. (Az állásfoglalást lásd a mellékletben.) (432/K/1999, 542/K/1999, 598/K/1999) Több indítvány is érkezett a Történeti Hivatal (TH) elnökhelyettesétől, aki a tevékenységüket meghatározó, az

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes